Zadeva C-321/11

Germán Rodríguez Cachafeiro

in

María de los Reyes Martínez-Reboredo Varela-Villamor

proti

Iberia, Líneas Aéreas de España SA

(Predlog za sprejetje predhodne odločbe, ki ga je vložilo Juzgado de lo Mercantil no 2 A Coruña)

„Zračni promet — Uredba (ES) št. 261/2004 — Odškodnina za potnike v primeru zavrnitve vkrcanja — Pojem ‚zavrnitev vkrcanja‘ — Preklic potnikovega vstopnega kupona s strani prevoznika zaradi domnevane zamude prejšnjega leta, pri katerem je bila prijava opravljena tudi za zadevni let in ki ga je izvedel isti prevoznik“

Povzetek – Sodba Sodišča (tretji senat) z dne 4. oktobra 2012

Promet – Zračni promet – Uredba št. 261/2004 – Skupna pravila glede odškodnine in pomoči letalskim potnikom v primerih zavrnitve vkrcanja, odpovedi ali velike zamude letov – Zavrnitev vkrcanja – Pojem – Široka razlaga – Pojem, ki se nanaša na vse primere zavrnitve prevoza potnika – Prevozna pogodba, ki se nanaša na več letov, ki si neposredno sledijo – Zavrnitev vkrcanja na drug let zaradi zamude prvega leta – Zamuda, ki se pripiše prevozniku – Vključitev

(Uredba Evropskega parlamenta in Sveta št. 261/2004, uvodna izjava 1 ter člena 2(j) in 3(2); Uredba Sveta št. 295/91, člen 1)

Člen 2(j) Uredba (ES) št. 261/2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 v povezavi s členom 3(2) Uredbe št. 261/2004 je treba razlagati tako, da pojem „zavrnitev vkrcanja“ vključuje položaj, v katerem letalski prevoznik v okviru ene pogodbe o prevozu, ki zajema več rezervacij za letalske lete, ki si neposredno sledijo in za katere je prijava opravljena sočasno, nekaterim potnikom zavrne vkrcanje, ker ima prvi let, zajet v njihovi rezervaciji, zamudo, ki se pripiše temu prevozniku, in je ta prevoznik napačno predvidel, da ti potniki ne bodo prispeli pravočasno, da bi se vkrcali na drugi let.

Zakonodajalec Unije je namreč razširil obseg navedene opredelitve prek same zavrnitve vkrcanja zaradi preveč rezervacij, kot je prej določal člen 1 Uredbe št. 295/91 o vzpostavljanju skupnih pravil za sistem odškodnin za zavrnjeno vkrcanje v rednem zračnem prevozu, in dal tej opredelitvi širši pomen, ki se nanaša na skupek primerov, v katerih letalski prevoznik potnikom zavrne prevoz.

Omejitev pojma „zavrnitev vkrcanja“ na primere prevelikega števila rezervacij v praksi bi namreč povzročila občutno zmanjšanje varstva potnikov na podlagi Uredbe št. 261/2004 in bi bila v nasprotju s ciljem te uredbe, navedenim v njeni prvi uvodni izjavi, ki je zagotavljati visoko raven varstva potnikov, kar upravičuje široko razlago pravic, priznanih potnikom.

(Glej točke od 23 od 25 in 36 ter izrek.)

Zadeva C-321/11

Germán Rodríguez Cachafeiro

in

María de los Reyes Martínez-Reboredo Varela-Villamor

proti

Iberia, Líneas Aéreas de España SA

(Predlog za sprejetje predhodne odločbe, ki ga je vložilo Juzgado de lo Mercantil no 2 A Coruña)

„Zračni promet — Uredba (ES) št. 261/2004 — Odškodnina za potnike v primeru zavrnitve vkrcanja — Pojem ‚zavrnitev vkrcanja‘ — Preklic potnikovega vstopnega kupona s strani prevoznika zaradi domnevane zamude prejšnjega leta, pri katerem je bila prijava opravljena tudi za zadevni let in ki ga je izvedel isti prevoznik“

Povzetek – Sodba Sodišča (tretji senat) z dne 4. oktobra 2012

Promet — Zračni promet — Uredba št. 261/2004 — Skupna pravila glede odškodnine in pomoči letalskim potnikom v primerih zavrnitve vkrcanja, odpovedi ali velike zamude letov — Zavrnitev vkrcanja — Pojem — Široka razlaga — Pojem, ki se nanaša na vse primere zavrnitve prevoza potnika — Prevozna pogodba, ki se nanaša na več letov, ki si neposredno sledijo — Zavrnitev vkrcanja na drug let zaradi zamude prvega leta — Zamuda, ki se pripiše prevozniku — Vključitev

(Uredba Evropskega parlamenta in Sveta št. 261/2004, uvodna izjava 1 ter člena 2(j) in 3(2); Uredba Sveta št. 295/91, člen 1)

Člen 2(j) Uredba (ES) št. 261/2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 v povezavi s členom 3(2) Uredbe št. 261/2004 je treba razlagati tako, da pojem „zavrnitev vkrcanja“ vključuje položaj, v katerem letalski prevoznik v okviru ene pogodbe o prevozu, ki zajema več rezervacij za letalske lete, ki si neposredno sledijo in za katere je prijava opravljena sočasno, nekaterim potnikom zavrne vkrcanje, ker ima prvi let, zajet v njihovi rezervaciji, zamudo, ki se pripiše temu prevozniku, in je ta prevoznik napačno predvidel, da ti potniki ne bodo prispeli pravočasno, da bi se vkrcali na drugi let.

Zakonodajalec Unije je namreč razširil obseg navedene opredelitve prek same zavrnitve vkrcanja zaradi preveč rezervacij, kot je prej določal člen 1 Uredbe št. 295/91 o vzpostavljanju skupnih pravil za sistem odškodnin za zavrnjeno vkrcanje v rednem zračnem prevozu, in dal tej opredelitvi širši pomen, ki se nanaša na skupek primerov, v katerih letalski prevoznik potnikom zavrne prevoz.

Omejitev pojma „zavrnitev vkrcanja“ na primere prevelikega števila rezervacij v praksi bi namreč povzročila občutno zmanjšanje varstva potnikov na podlagi Uredbe št. 261/2004 in bi bila v nasprotju s ciljem te uredbe, navedenim v njeni prvi uvodni izjavi, ki je zagotavljati visoko raven varstva potnikov, kar upravičuje široko razlago pravic, priznanih potnikom.

(Glej točke od 23 od 25 in 36 ter izrek.)